CELEX: 32011R0785
Language: lt
Date: 2011-08-05 00:00:00
Title: 2011 m. rugpjūčio 5 d. Komisijos įgyvendinimo reglamentas (ES) Nr. 785/2011, kuriuo dėl didžiausio garantuojamo ploto, už kurį gali būti skiriama baltyminių augalų išmoka, iš dalies keičiamas Tarybos reglamentas (EB) Nr. 73/2009

6.8.2011   
            
            
               LT
            
            
               Europos Sąjungos oficialusis leidinys
            
            
               L 203/10
            
         KOMISIJOS ĮGYVENDINIMO REGLAMENTAS (ES) Nr. 785/2011
   2011 m. rugpjūčio 5 d.
   kuriuo dėl didžiausio garantuojamo ploto, už kurį gali būti skiriama baltyminių augalų išmoka, iš dalies keičiamas Tarybos reglamentas (EB) Nr. 73/2009
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. sausio 19 d. Tarybos reglamentą (EB) Nr. 73/2009, nustatantį bendrąsias tiesioginės paramos schemų ūkininkams pagal bendrą žemės ūkio politiką taisykles ir nustatantį tam tikras paramos schemas ūkininkams, iš dalies keičiantį reglamentus (EB) Nr. 1290/2005, (EB) Nr. 247/2006, (EB) Nr. 378/2007 ir panaikinantį Reglamentą (EB) Nr. 1782/2003 (1), ypač į jo 81 straipsnio 3 dalį,
   kadangi:
   
               (1)
            
            
               Reglamento (EB) Nr. 73/2009 81 straipsnio 1 dalyje nustatomas didžiausias garantuojamas plotas, už kurį gali būti skiriama baltyminių augalų išmoka;
            
         
               (2)
            
            
               Reglamento (EB) Nr. 73/2009 81 straipsnio 3 dalyje numatyta, kad jeigu pagal 67 straipsnį valstybė narė baltyminių augalų išmoką nusprendžia integruoti į bendrąją išmokos schemą, Komisija 81 straipsnio 1 dalyje nurodytą didžiausią garantuojamą plotą proporcingai sumažina plotu, atitinkančiu XII priede nurodytą sumą, skiriamą už tos valstybės narės baltyminius augalus;
            
         
               (3)
            
            
               Danija, Graikija, Liuksemburgas, Nyderlandai, Austrija, Suomija, Švedija ir Jungtinė Karalystė, išskyrus Angliją, baltyminių augalų išmoką nusprendė integruoti į bendrąją išmokos schemą;
            
         
               (4)
            
            
               todėl Reglamento (EB) Nr. 73/2009 81 straipsnio 1 dalis turėtų būti atitinkamai iš dalies pakeista;
            
         
               (5)
            
            
               šiame reglamente numatytos priemonės atitinka Tiesioginių išmokų vadybos komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 73/2009 81 straipsnio 1 dalis pakeičiama taip:
   
      „1.   Nustatomas 1 505 056 ha didžiausias garantuojamas plotas, už kurį gali būti skiriama baltyminių augalų išmoka.“
   
   2 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2011 m. rugpjūčio 5 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 30, 2009 1 31, p. 16.